Na yaga sakamakon zabe ne domin kare dimokradiyya – wakilin dan takarar gwamna a PDP ▷ Legit.ng
11 months ago 40 views by Naziru Dalha Taura
A yau, Talata, ne rundunar ‘yan sanda a jihar Imo ta gurfanar da Mista Uche Onyeaguocha, wakilin dan takarar gwamna a jam’iyyar PDP tare da wasu mutane uku a gaban wata kotun majistare da ke Owerri bisa zargin su da saba dokokin zabe.
Ragowar da aka gurfanar tare da Onyeaguocha su ne; Steve Asimobi, Paschal Onwukaike da Oliver Enwerenem.
Rundunar ‘yan sanda na tuhumar su da aikata laifuka 10 da ke da alaka da nuna halayen da basu dace ba lokacin zabe, lalata kayan aikin zabe, hana zabe gudana da kuma yaga takardun sakamakon zabe.
Babban majistaren kotun, R.O. Nworka ya amince da bayar da belin ma su laifin kamar yadda lauyan da ke kare su, Mista Loius Alozie (SAN) ya nema. An bayar da belin su ne bisa la’akari da matsayin su.
Cibiyar tattara sakamakon zabe a jihar Imo
Kamfanin dillancin labarai na kasa (NAN) ya rawaito cewar jami’an tsaro sun kama Onyeaguocha, tsohon mamba a majalisar wakilai, ne a ranar Lahadi bisa zargin sa da yaga sakamakon zaben karamar hukumar Ideato ta Kudu a ofishin hukumar zabe(INEC).
DUBA WANNAN: Akwai abin tarihi guda daya da zan kafa a Najeriya – Buhari
Batn yaga sakamakon zaben da Onyeaguocha ya yi, ya jawo babban baturen zaben gwamna a jihar Imo, Farfesa Franci Atunta na jami’ar noma ta Michael Opara, ya dakatar da sanar da sakamakon zaben gwamnan jihar.
Da yak e Magana da kamfanin dillancin labarai na kasa, Onyeaguocha ya ce ya yaga sakamakon zaben domin kare dimokraddiya da kuma tsamo jihar Imo daga mulkin mallaka.
Rochas Okorocha Latest NewsArewa Latest NewsHausa NewsSiyasar Najeriya Latest NewsAbun Bakin Ciki
Kwandasta ya sace wa fasinja katin ATM, ya cire N82,000
19 minutes ago 181 views
Gwamnan APC ya cashe da rawa don murnar lashe zabe, ku kalli bidiyo